open-index/open-wikipedia-markdown huggingface dataset:
Carei

**Carei** (, ) je mesto v Satumarskej župe v Rumunsku. Súčasťou mesta je dedina Ianculești. Nachádza sa 35 km od Satu Mare a 90 km od Oradea.

## Dejiny
Názov mesta nájdeme po prvýkrát v dokumente z roku 1320, kde sa spomína ako *villa Karul*, no podľa všetkého obec existovala už skôr. V 14. storočí tu bola malá osada s hlinenými domami okolo kaštiela Károlyiovcov, ktorí ju vlastnili.
V roku 1727 tu začína pracovať piaristické gymnázium. V roku 1754 tu gróf Ferencz Károlyi založil prvú kníhtlač v Satumarskej župe a v roku 1765 prvú lekáreň. Z osemnásteho storočia je v meste známych niekoľko prípadov pálenia čarodejníc. Od 19. storočia v meste pokračuje urbanizácia, ktorá vyvrcholí počas vlády Nicolae Ceaușescu, kedy postupuje masívna výstavba po celom Rumunsku.

## Demografia

## Turisticky atraktívne lokality
* *Neogotický kaštieľ*, ktorý leží v centre mesta je asi najnavštevovanejšia pamiatka mesta. Je v ňom mestské múzeum, ktoré zhromažďuje všetky pamiatky z mesta a okolia. Začal sa stavať v roku 1482, no odvtedy prešiel nespočetnými úpravami.
* *Park pri kaštieli*, založený v roku 1700 v barokovom štýle, obľúbené oddychové miesto turistov i miestnych.
* *Mestské divadlo*, založené v roku 1907
* *Pomník rumunským vojakom*, monumentálne súsošie v centre mesta, postavené v roku 1964 zo spolupráce sochára Vida Gheza a architekta Anton Dămboianu.
* *Železničná stanica*, postavená v roku 1871 ako jedna z hlavných staníc na trati Debrecín - Satu Mare.
* *Radnica*, postavená v roku 1775

## Galéria

Carei castle.jpg|Kaštieľ
The Romanian Soldier Monument Carei.jpg|Pomník rumunským vojakom


## Partnerské mestá
*  Orosháza, Maďarsko
*  Nyírbátor, Maďarsko
*  Mátészalka, Maďarsko

Kategória:Mestá v Satumarskej župe
Štátny znak Dánska

thumb|Štátny znak Dánska
**Štátny znak Dánska** má dve verzie a to znak malý (štátny) a veľký (kráľovský). Malý znak reprezentuje celé Dánsko a je používaný ako jeho národný znak. Veľký resp. kráľovský znak je od roku 1972 skôr používaný ako znak kráľovnej a vládnucej dynastie než ako štátny znak.

## Verzia znaku
### Štátny znak
Štátny znak tvorí zlatý štít s tromi modro zafarbenými kráčajúcimi levmi. Medzi nimi je deväť červených srdiečok. Na štít znaku je položená kráľovská koruna. Z toho znaku vychádzali aj Estónci pri vytváraní svojho štátneho znaku. Tri modrí kráčajúce levy sú totiž v znaku estónskeho Tallinnu, ktorý založil kráľ Valdemar II. Víťazný. A keďže štátny znak Estónska vychádza zo znaku Tallinna je podobný štátnemu znaku Dánska. 

### Kráľovský znak
Kráľovský znak má štvrtky štít pomocou kríža zo štátnej vlajky. V jeho prvej a štvrtom poli sú tri modrí kráčajúci levy s deviatimi srdiečkami. V poli druhom sú len dva modrí levy na zlatom podklade. Tretie pole kráľovského znaku je polený v hornej časti a polceno v dolnej časti. Horné modré pole obsahuje tri zlaté koruny - znak Švédska. V heraldicky pravom dolnom poli je na modrom podklade strieborný baran - znak Faerských ostrovov a v ľavom dolnom poli je strieborný medveď na modrom podklade - znak Grónska. Do stredu celého kráľovského znaku je položený srdcový štítok, ktorý zobrazuje dve červené brvná na zlatom poli symbolizujúce dynastiu Oldenburkov.

## Iné projekty

## Zdroj
* 

Dánsko
Znak
Semmering (lyžiarske stredisko)

thumb|Semmering
**Semmering** je najstaršie lyžiarske stredisko v Európe. Stredisko bolo založené ešte roku 1888 a dnes patrí ku klasickým rakúskym lyžiarskym strediskom, ktoré fungujú v priebehu celého roku. Súčasťou strediska sú zjazdovky, sánkarská dráha aj moderný bicyklový park. Okolie tiež poskytuje možnosť pešej tusitiky po okolitých kopcoch a okolí horských jazier..

## Poloha
Semmering sa nachádza na hranici Dolného Rakúska a Štajerska na výške 1 000 m n. m. a je obklopený lesmi. Mesto Semmering leží v okrese Neunkirchen, približne v 100 km od Viedne.   

## Infraštruktúra
Lyžiarska sezóna sa pravidelne začína v polovici novembra a trvá až do začiatku apríla. Nachádza sa tu 14 km zjazdoviek pre denné lyžovanie (z nich 3 km – pre začiatočníkov, 10 km pre lyžiarov strednej úrovne a 1 km pre náročných lyžiarov). 13 km zjazdoviek je upravených pre možnosti nočného lyžovania. Zjazdovky okolo Semmeringu sú považované za jedny z najlepšie osvetlených vo svete. Rovnako sa tu nachádza 12 km tratí pre bežecké lyžovanie a 3-kilometrová sánkarská dráha s nočným osvetlením.

Nachádza sa tu 19 hotelov,, najstarší z nich Grand Hotel Panhans je významnou historickou pamiatkou. V lete je v okolí k dispozícii 185 km peších chodníkov. Semmerinská železnica je zapísaná na zozname svetového dedičstva UNESCO.

## Referencie


## Zdroj

Kategória:Lyžiarske strediská v Rakúsku
Remeselnícky dom

náhľad|Remeselnícky dom
**Remeselnícky dom** v minulosti (*Živnostenský dom, Remeselnícky domov učňov Gabriela Baroša*) je budova v Žiline na ulici Kálov č. 10. Bola dokončená v roku 1910 v secesnom štýle. Patrí medzi kultúrne pamiatky Slovenska

Priečelie budovy tvoria dve postranné vežičky. Medzi vežičkami je socha Gabriela Barossa, ktorý v Žiline založil súkennú farbiku – neskoršia Slovena. Pod vežičkami sú reliéfy s postáv, ktoré znázorňujú remeslá ako kováč, krajčír, mlynár atď.

V roku 1960 v budove provizórne sídlila Stredná priemyselná škola stavebná, neskôr aj konzervatórium a obchodná akadémia.

## Referencie

Kategória:Stavby v Žiline
Kategória:Secesné stavby na Slovensku
Kategória:Architektúra z 1910
Zoznam kníh Agathy Christie

Toto je zoznam kníh napísaných Agathou Christie. V zozname nie sú zahrnuté kratšie práce (poviedky, básne, novely), sú tu uvedené iba zbierky, v ktorých vyšli. Ak bola kniha preložená do slovenského, alebo českého jazyka, v zozname je uvedený aj názov, pod akým kniha vyšla v preklade; v prípade, že kniha vyšla v preklade do oboch jazykov, je slovenský názov uvedený ako prvý. Niektoré knihy vyšli pod pseudonymom Mary Westmacott – tieto knihy sú romanticko-psychologické romány. Romány *Zabudnutá vražda* a *Opona* boli napísané cez 2. svetovú vojnu počas náletov na Londýn a uložené v trezore. Knižne vyšli až v rokoch ktoré sú uvedené v tabuľke.

Detektívi, ktorí sa vyskytujú v diele Agathy Christie (v tabuľke sú iba ich priezviská): Hercule Poirot, slečna Jane Marplová, manželia Tommy a Tuppence Beresfordovci, Ariadne Oliverová, superintendant Battle, Parker Pyne, Harley Quin a plukovník Race.

## Zdroje
* http://www.agatha.cz/content/dilo 
* BUNSON, M.: Encyklopedie Agathy Christie: Život, dílo, postavy, adaptace. Praha : Euromedia Group k.s. - Knižní klub, 2007. 336 s. ISBN 978-80-242-1991-2

Knihy Agathy Christie
Kategória:Diela Agathy Christie
Kranaos (rozlišovacia stránka)

**Kranaos** (*Kranaos*) môže byť:
* mýtický kráľ Atén, pozri Kranaos 
* olympijský víťaz v starovekom Grécku, pozri Kranaos zo Sikyónu
Skupina J&T

**Skupina J&T** alebo **skupina J & T** je veľká skupina podnikov vlastnená prevažne Ivanom Jakabovičom a Jozefom Tkáčom a/alebo Patrikom Tkáčom. Vznikla v roku 1994/1995 na Slovensku, od roku 2016 má už ale hlavné sídla v Česku a na Cypre a významným akcionárom sa stala China Energy Limited Company. Od roku 2014 sa právne delí (najmä) na dve časti (skupiny, holdingy):
*časť s materskou spoločnosťou J&T FINANCE GROUP SE
*časť s materskou spoločnosťou J&T PRIVATE EQUITY GROUP

Podrobnosti pozri v článkoch o týchto dvoch materských spoločnostiach.

* Holding J&T REAL ESTATE, A. S. (JTRE) začal svoje pôsobenie na realitnom trhu v roku 1996

## Zdroj
* Skupina J&T Finance Group vyčleňuje private equity investice a zakládá J&T Private Equity Group 

Kategória:Podniky v Česku
Kategória:Podniky na Cypre
Boutas z Milétu

**Boutas** (iné názvy: **Bútas, Butas**, *Boutas*, iný prepis: *Bútas*) bol v starovekom Grécku olympijský víťaz v boxe dorastencov.

Boutas, syn Polyneika z Milétu, bol na hrách v Olympii korunovaný olivovým vencom za víťazstvo v boxe dorastencov. Dátum jeho olympijského víťazstva je neznámy. Box dorastencov sa stal olympijskou disciplínou na 41. hrách v roku 616 pred Kr. V starovekom Grécku mal box (pygmé) voľnejšie pravidlá ako dnešný. Pravidlá antického boxu totiž dovoľovali všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.

Staroveký grécky cestovateľ a spisovateľ Pausanias počas prehliadky olympijskej *Altidy* videl i sochu Bouta. Pausanias o tom uvádza:„*Je tu umiestnený tiež milétsky Bútas, syn Polyneika, víťaz v pästnom zápase medzi chlapcami..."* 
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Tetovo

**Tetovo** (, , ) je piate najväčšie mesto v Severnom Macedónsku. Leží na západe krajiny na úpätí Šarskej planiny, na riečke Pena, ktorá sa v rozšírenom údolí asi 8 km východne vlieva do rieky Vardar. Hranica s Kosovom je vzdialená približne 16 km.

Tetovo je sídlom rovnomennej opčiny o rozlohe 1080 km². V roku 2002 žilo v opčine celkovo 88580 obyvateľov, z toho v samotnom meste cez 52900 obyvateľov. Viac ako polovicu z nich tvorili Albánci (28897) a približne tretinu Macedónci (18555). Ďalej tu žilo 2352 Rómov, 1878 Srbov, 587 Turkov, 156 Bosniakov a niekoľko stoviek príslušníkov ďalších národností. Najmä počet Albáncov sa počas 20. storočia prudko zvýšil.

V roku 2001 bolo Tetovo jedným z dejísk ozbrojeného konfliktu medzi Macedónskou vládou a povstalcami z proalbánskej Národnej oslobodzovacej armády. Počas konfliktu utiekli z Macedónska stovky obyvateľov Tetova.

Najvýznamnejšou pamiatkou je tzv. *[[Šarena Džamija|Maľovaná mešita]]* (), vystavaná roku 1495 a prestavaná v roku 1833, na ktorej vynikajú najmä zdobené exteriéry. Z ďalších islamských stavieb je tu zachované dervišské posvätné miesto *[[Arabati Baba Teḱe]]* zo 16. storočia. K videniu sú tiež ruiny tetovskej pevnosti postavené Osmanmi začiatkom 19. storočia. V Tetove je aj množstvo pravoslávnych chrámov, napr. Chrám sv. Cyrila a Metoda alebo sv. Bohorodičky.

Od roku 1994 tu pôsobí *Tetovská univerzita* a v roku 2001 vznikla *Univerzita juhovýchodnej Európy*. Mesto má dobré cestné spojenie s hlavným mestom Skopje, leží tu aj stanica trati SkopjeTetovoGostivarKičevo (3 páry vlakov denne v roku 2009).

## Osobnosti
* Mara Bunevová (* 1901/1902† 1928), macedónska bulharská revolucionárka
 
## Referencie

## Iné projekty

## Externé odkazy
* Oficiálne stránky občiny Tetovo 
* Turizmus v Tetove 

## Zdroj


Kategória:Mestá v Macedónsku
Životopis

**Životopis** môže byť:
* literárny alebo filmový žáner založený na opise života nejakej osoby, pozri biografia
* stručný opis akademického alebo profesionálneho života, najmä ako príloha k žiadosti, pozri curriculum vitae
Přemyslovský krucifix

thumb|Přemyslovský krucifix (okolo 1330), novodobá replika
**Přemyslovský krucifix** (z Jihlavy), **Přemyslovský kríž** je gotický drevený krucifix (plastika ukrižovania Ježiša) z prvej polovice 14. storočia. V roku 2010 bol nariadením vlády zaradený medzi národné kultúrne pamiatky. Do roku 1994 bol vystavený v kostole sv. Ignáca z Loyoly v Jihlave. Potom, čo bola plastika v Prahe nákladne reštaurovaná, zostala vystavená v obrazárni pražského Strahovského kláštora.

## Popis
Krucifix z polychromovaného topoľového dreva meria zhruba dva metre a znázorňuje Ježiša Krista na kríži v tvare písmena Y (čo predstavuje symbol stromu života).

## Pôvod diela
Podľa legendy kríž do Jihlavy venovanl Přemysl Otakar II., alebo Přemysl Otakar I. Dielo však pravdepodobne vzniklo okolo roku 1330. a do Jihlavy sa dostal v 14. storočí z Nemecka a bol určený zrejme pre dominikánsky kostol sv. Kríža. Potom doputoval do jezuitského kostola sv. Ignáca z Loyoly, do ľavej bočnej kaplnke hneď pri vchode. Tam bol do roku 1994, kedy bol v Prahe reštaurovaný. Kvôli nevhodným klimatickým podmienkam v Jihlave zostal v Prahe, kde je vystavený v obrazárni Strahovského kláštora. Replika originálu je od roku 2012 umiestnená v jihlavskom kostole sv. Jakuba.

## Význam
Historickou a umeleckou hodnotou patrí medzi najvýznamnejšie zo skupiny bolestných krucifixov v Európe. Na svete je len niekoľko desiatok podobných krížov.
 
## Pozri aj
* Zoznam národných kultúrnych pamiatok Českej republiky

## Referencie


## Externé odkazy
* Fotogaléria na stránkach Kraja Vysočina

## Zdroj

Kategória:Národné kultúrne pamiatky v Prahe
Kategória:Národné kultúrne pamiatky v Kraji Vysočina
Hotel Avion

thumb|Hotel Avion

**Hotel Avion** je funkcionalistická budova stojaca v centre Brna v Českej ulici blízko náměstí Svobody.

## História
Budovu navrhol v 20. rokoch 20. storočia architekt Bohuslav Fuchs na pozemku s priečelnou stranou širokou len 8 metrov. Stavba bola dokončená roku 1928. Od počiatku slúži ako hotel s 50 izbami, v prízemí je kaviareň. V 60. rokoch bola zapísaná na zoznam kultúrnych pamiatok. Od 80. rokov prebiehali čiastočné opravy, pri ktorých však boli necitlivými zásahmi odstránené prvky pôvodného vybavenia. Dlhodobo sa jej stav zhoršoval.

Hotel v roku 2005 zakúpil člen cirkusového rodu Stanislav Berousek. V roku 2010 bol hotel Avion zaradený na zoznam národných kultúrnych pamiatok. Majiteľ ho uzavrel na vykonanie rekonštrukcie podľa projektu architektky Evy Jiřičnej. Nepodarilo sa mu však zhromaždiť potrebné financie, napr. v roku 2009 márne žiadal o dotáciu z *Regionálneho operačného programu Juhovýchod*. Chcel hotel aj predať, nenašiel však kupca.

## Opis
Hotelu dominuje fasáda s veľkými oknami; recepcia je umiestnená blízko hlavného vchodu. Miestnosť kaviarne zasahuje do troch podlaží. V nej vystavuje svoju tvorbu sochárka Magdalena Jetelová. Z vyšších poschodí sa otvára výhľad na Špilberk a katedrálu sv. Petra a Pavla na Petrove.

## Referencie


## Pozri aj
* Zoznam národných kultúrnych pamiatok Českej republiky

## Literatúra
* Karolína Vitvarová-Vránová: Krása krabíc, Rešpekt č. 45, 2009
* 
* 

## Iné projekty

## Externé odkazy
* Hotel Avion Brno 
* Domovská stránka

## Zdroj

Kategória:Funkcionalistické stavby v Brne
Kategória:Národné kultúrne pamiatky v Juhomoravskom kraji
Avion
Kranaos zo Sikyónu

**Kranaos** (*Kranaos*) bol v roku 145 víťaz olympijských hier v behu na jedno stadion.

Kranaos zo Sikyónu bol v Olympii korunovaný vencom na 231. hrách v roku 145 za víťazstvo v behu na jedno stadion. Na olympijských hrách bol beh na jedno stadion (192,27 metra) najstaršou súťažnou disciplínou, zavedenou už na prvých hrách, t. j. v roku 776 pred Kr. a jedinou do roku 720 pred Kr., keď do programu hier zaradili aj beh na dve stadiá. Beh na jedno stadion sa ale aj po zavedení ďalších súťažných disciplín vždy považoval za hlavné preteky. Menom jeho víťaza sa označovala celá olympiáda.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
J & T PRIVATE EQUITY GROUP

**J & T PRIVATE EQUITY GROUP LIMITED** (neformálna skratka **J&TPEG**) je podnik so sídlom na Cypre, materská spoločnosť nefinančnej časti skupiny J&T. Založený bol v decembri 2013.

O finančnej časti skupiny J&T pozri J&T FINANCE GROUP SE.

## Vlastníci
Podľa oznámenia z decembra 2013 má v podniku J & T PRIVATE EQUITY GROUP LIMITED vlastniť Patrik Tkáč 19,9 %, Ivan Jakabovič, Jozef Tkáč, Mário Hoffmann, Branislav Prieložný, Igor Rattaj, Peter Korbačka a Martin Fedor po 9,9 % a Miloš Badida a Jarmila Jánošová po 5,4 %. Mário Hoffmann svoj podiel v lete 2015 predal.

## Vlastnené alebo inak financované podniky
Podľa oznámenia z decembra 2013 má vzniknúť nasledujúca situácia: 
*Energetický a průmyslový holding a.s. (EPH) - J&TPEG má v tejto skupine vlastniť 20 % a financovať nepriamy podiel 20 % P. Tkáča (EPH v roku 2013 prechodne vlastnil 49 % akcií Slovenského plynárenského priemyslu, a.s., od roku 214 je jediným akcionárom štát.)
*EP Industries (vznik 2011 vyčlenením z EPH) - J&TPEG financuje akvizíciu 40 % podielu
*Best Hotel Properties, a.s. (BHP) - J&TPEG má byť minoritný akcionár, neskôr má mať 10 % akcií
*Tatry mountain resorts, a.s. (TMR) - - J&TPEG má byť minoritný akcionár, neskôr má mať 10 % akcií
*J & T Real Estate, a.s. (založené v roku 1997 ako KRUPINA, a.s., neskôr J&T Global a.s.) - J&TPEG má byť jedným z významných financujúcich subjektov
*CEETA, a.s. - J&TPEG má byť veriteľom
*JOJ Media House, a.s. - J&TPEG má byť jedným z významných financujúcich subjektov
*AC Sparta Praha (Sparta) - J&TPEG má byť jedným z významných financujúcich subjektov

Uvedené holdingy boli ovládané skupinou J&T už pred vznikom J&T PRIVATE EQUITY GROUP LIMITED.

Prostredníctvom slovenskej spoločnosti Diversified Retail Company, a.s., ktorej jediným akcionárom je cyperská spoločnosti Cannell Equity Limited, ktorú (pravdepodobne) vlastní skupina J&T, vlastní skupina J&T (pravdepodobne) aj časť kníhkupectva Panta Rhei.

Spoločnosti a značky spadajúce pod TERNO Group, k.s. (t.j. Terno, Diligentia - Moja Samoška a Hypernova) nie sú vo vlastníctve skupiny J&T, ale len (priamo či nepriamo) jej bývalých významných predstaviteľov.

## Referencie

Kategória:Podniky na Cypre
Menandros

**Menandros** alebo **Menander** (*Menandros*, ) môže byť:
* olympijský víťaz v 6. stor. pred Kr., pozri Menandros z Tesálie
* aténsky stratég v 5. stor. pred Kr., pozri Menandros (stratég)
* básnik novej atickej komédie z prelomu 4. a 3. stor. pred Kr., pozri Menandros (dramatik) 
* macedónsky veliteľ Alexandra Veľkého, pozri Menandros (diadoch) 
* grécky historik v 2. stor. pred Kr., pozri Menandros z Efezu 
* indogrécky kráľ v 2. stor. pred Kr., pozri Menandros I.
* indogrécky kráľ v 1. stor. pred Kr., pozri Menandros II.
* byzantský historik v 6. stor., pozri Menander Protektor
Izraelská akadémia prírodných a humanitných vied

**Izraelská akadémia prírodných a humanitných vied** (, ) je akadémia vied v Izraeli so sídlom v Jeruzaleme, zriadená v roku 1961. Medzi jej ciele patrí napríklad posilnenie kontaktov medzi vedcami prírodných a humanitných vied, kultivovanie a podpora akademického a vedeckého úsilia, poskytovanie rád vláde vo veci výskumných projektov národného významu a zabezpečovanie reprezentácie Izraela v medzinárodných inštitúciách a konferenciách. Tvorí ju približne 100 popredných izraelských akademikov a sídli vedľa rezidencie izraelského prezidenta na námestí Alberta Einsteina. Od roku 2010 je prezidentkou akadémie profesorka Rut Arnonová.

Akadémia začala a financuje niekoľko výskumných projektov. V oblasti prírodných vied ide napríklad o regionálny výskum v rámci geológie a fauny a flóry krajiny Izrael. Sprostredkováva tiež účasť izraelských vedcov v medzinárodných výskumných projektoch (napr. pri Európskej organizácii pre jadrový výskum alebo pri Európskom centre pre synchotrónové žiarenie). V humanitnej oblasti financuje štúdium hebrejskej Biblie a Talmudu, židovských dejín, filozofie, umenia, ale aj hebrejského jazyka, prózy a poézie.

## Prezidenti
Počas existencie Izraelskej akadémia prírodných a humanitných vied sa v jej čele na poste prezidenta akadémie vystriedala rada vedcov. Boli nimi:

## Referencie

*

## Iné projekty

## Externé odkazy
* Oficiálne internetové stránky

Kategória:Akadémie vied podľa štátov
Kategória:Veda a technika v Izraeli
Kategória:Organizácie v Izraeli
Richard Kuhn

**Richard Kuhn** (* 3. december 1900, Viedeň, Rakúsko – † 1. august 1967, Heidelberg, Nemecko) bol rakúsko-nemecký biochemik, ktorý v roku 1938 získal Nobelovu cenu za chémiu za „prácu na karotenoidoch a vitamínoch“.

## Životopis
V roku 1918 začal študovať chémiu na Viedenskej univerzite. Potom pokračoval štúdiom na mníchovskej univerzite, kde v roku 1922 získal doktorát.

Po štúdiu pracoval na mníchovskej univerzite, potom na vysokej technickej škole (ETH) v Zürichu a od roku 1929 na univerzite v Heidelbergu, kde sa v roku 1937 stal vedúcim oddelenia chémie.

Zaoberal sa teoretickými problémami organickej chémie (napr. stereochemickými vlastnosťami alifatických a aromatických zlúčenín, alebo kyslosťou uhľovodíkov) a biochémiou (karotenoidy, flavíny, vitamíny a enzýmy). Najviac sa venoval vitamínom B2 a B6.

Cez druhú svetovú vojnu pracoval na vývoji chemických zbraní. V roku 1944 objavil zlúčeninu soman, ktorá sa neskôr používala ako chemická zbraň.

V roku 1928 sa oženil s Daisy Harmannovou, s ktorou mal dvoch synov a štyri dcéry.

## Referencie

## Iné projekty

## Externé odkazy
* Biografia na Nobelprize.org

## Zdroj

Kategória:Osobnosti z Viedne
Kategória:Rakúski chemici
Kategória:Nemeckí biochemici
Kategória:Nositelia Nobelovej ceny za chémiu
Kategória:Rakúski nositelia Nobelovej ceny
Kategória:Nemeckí nositelia Nobelovej ceny
Kategória:Absolventi Viedenskej univerzity
Kategória:Osobnosti na rakúskych poštových známkach
Kategória:Absolventi Ludwig-Maximilians-Universität München
Kategória:Držitelia čestných doktorátov Viedenskej univerzity
John Howard Northrop

**John Howard Northrop** (* 5. júl 1891, Yonkers, New York, USA – † 27. máj 1987, Wickenburg, Arizona) bol americký biochemik, ktorý v roku 1946 spolu s Jamesom Sumner a Wendell Stanleyom získal Nobelovu cenu za chémiu za „prípravu enzýmov a vírusových proteínov v čistej forme “. Bol emeritným profesorom na Kalifornskej univerzite v Berkeley.

## Životopis
V roku 1915 získal Ph.D. V chémii na Kolumbijskej univerzite. Počas prvej svetovej vojny sa venoval výrobe acetónu a etanolu kvasením. To ho priviedlo k štúdiu enzýmov.

V roku 1929 izoloval a kryštalizoval pepsín a určil, že je to bielkovina. V roku 1938 ako prvý izoloval a kryštalizoval bakteriofága (vírus napádajúci baktérie) a zistil, že je to nukleoproteín. Izoloval a kryštalizoval aj niekoľko ďalších enzýmov.

Medzi rokmi 1916 a 1961 bol zamestnaný na Rockefeller University. V roku 1949 sa stal profesorom bakteriológie a neskôr biofyziky na Kalifornskej univerzite. 

V roku 1917 sa oženil s Louise Walkerovou, s ktorou mal dve deti: Johna, oceánografa, a Alice, ktorá si vzala laureáta Nobelovej ceny Fredericka Robbinsa. V roku 1987 spáchal samovraždu.

## Referencie

## Externé odkazy
Biografia na Nobelprize.org

## Zdroj

Kategória:Chemici USA
Kategória:Biochemici USA
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Absolventi Kolumbijskej univerzity
Kategória:Osobnosti USA nemeckého pôvodu
Kategória:Osobnosti z Yonkersu
Kategória:Vyučujúci na Columbia University
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Obete samovrážd
Aa (architekt)

**Aa** (transkripcia hieroglyfického písma: ˁ3), možno **AaAa** (ˁ3ˁ3), bol staroegyptský architekt žijúci počas Strednej ríše, titulovaný ako „dozorca nad stavebníkmi“ (imy-r3-iqdw) alebo „veľký dozorca nad stavebníkmi“ (imy-r3-iqdw-ˁ3). Jeho meno sa nachádza na Sahepuovej pohrebnej stéle zo severnej nekropoly v Abydose. Problematické je určiť, či „Aa“ (v staroeg. „veľký“) je časťou jeho mena alebo súčasťou titulu, pričom tiež nie je známy jeho vzťah k držiteľovi stély.

## Referencie

Kategória:Architekti starovekého Egypta
Kategória:Osoby s neistým dátumom narodenia
Kategória:Osoby s neistým dátumom úmrtia
Hradište (vrch v Malej Fatre)

**Hradište** () je vrch v Malej Fatre v okrese Martin na Slovensku. Vrch sa nachádza mimo hlavného hrebeňa pohoria, vysunutý smerom do Turčianskej kotliny. V masíve kopca možno nájsť malé ložiská uhlia, na vrchole sú navŕšené valy niekdajšieho hradiska.

## História
Vrch, ako napovedá i názov, bol osídlený už veľmi dlhú dobu. Prvé osídlenie sa podľa keramiky nájdenej v hline, ktorú vykopali nelegálni hľadači pokladov, datuje do obdobia ľudu Lužickej kultúry. Z tohoto obdobia pochádza aj poklad železných ihlíc, nájdený pri stavbe cesty na Martinské hole. Potom Hradište na čas spustlo, aby bolo opäť osídlené v stredoveku, ako hrádok, pravdepodobne s kolovým opevnením a jednou vežou. Keď bol opustený tento, osídlenie sa sem už nikdy nevrátilo. Dnes možno vidieť len zvyšky bývalých valov a navŕšený kopec, na ktorom pravdepodobne stála veža. Archeologický výskum tu zatiaľ neprebehol.

## Zdroj
* Matej Bel, *Turčianska stolica*
* Náučná tabuľa na vrchu Hradište

Kategória:Vrchy v Malej Fatre
Mikión

**Mikión** (*Mikión*) môže byť:
* aténsky hrnčiar v 5. stor. pred Kr., pozri Mikión (hrnčiar)
* olympijský víťaz v 2. stor. pred Kr., pozri Mikión z Boiótie
Stoličný Belehrad

::*O rovnomennej župe pozri [[Stoličnobelehradská župa]].*

**Stoličný Belehrad** (staršie: *Stolný Belohrad*; , , ) je mesto v Maďarsku. Je to staré župné sídlo s bohatou minulosťou. Má rozlohu  a žije tu okolo 100-tisíc obyvateľov.

## Etymológia
„Székesfehérvár“ doslova znamená „Stoličný Biely hrad/Stoličný Belehrad“. Zo stredoveku sú doložené tak maďarské (1055: feheruuvaru), slovenské/južnoslovanské (1147 a 1192: Belegrad) aj nemecké názvy (Weissenburg). Nie je jasné, ktorý názov (slovanský, maďarský, nemecký) je pôvodný a ktorý je len doslovným prekladom ostatných, ale vysoká frekvencia slovanského „Belegrad“ (len v dnešnom Maďarsku 4-krát) azda naznačuje vyššiu pravdepodobnosť slovanského pôvodu názvu.

## Dejiny
Zo začiatku rímske mestečko Herculia, potom málo významná osada a od panovania prvého uhorského kráľa Štefana I. sídlo kráľov. Ako prvé v Uhorsku povýšené na slobodné kráľovské mesto výsadou kráľa Ondreja II. z roku 1222. Miesto korunovácie 36 kráľov až do roku 1543, keď mesto obsadili Turci a držali ho až do roku 1688. Korunovácie sa konali v trojloďovej bazilike postavenej v 10. storočí, v jednej z najbohatších stavieb svojej doby, ktorú turecké vojská zničili a zrovnali so zemou, podobne ako aj ostatné stavby v meste.

V polovici 18. storočia sa začal nový rozvoj mesta, súčasný obraz starého mesta vytvárajú barokové a klasicistické stavby. Rozvoj pokračoval aj v 19. storočí, keď pribudli prvé továrne.

Najväčšia zmena vo vývoji mesta nastala po roku 1945, počet obyvateľov sa zvýšil z 35 000 na vyše 110 000 a staré mesto obklopili nové panelové sídliská.

## Súčasnosť
Mesto je významná cestná a železničná križovatka, rozvinutý priemysel (najmä elektronický – známa továreň na výrobu televízorov a rádií). Staré mesto bolo po rokoch chátrania zrekonštruované, rozmáhajú sa služby a cestovný ruch.

## Zaujímavosti
* V Parku zrúcanín zvyšky historických stavieb z 10. a 11. storočia, najmä kráľovskej baziliky
* Gotická kaplnka sv. Anny z 15. storočia, pri nej Katedrála sv. Štefana s dvoma vežami, pôvodne gotický kostol, prestavaný v rokoch 1758 – 1778
* Biskupský palác s bohatou knižnicou z rokov 1790 – 1801
* Múzeum kráľa Štefana s bohatými zbierkami rímskeho a stredovekého osídlenia
* Socha kráľa Štefana I. na koni z roku 1938
* Cisterciánsky kostol z polovice 18. storočia, zaujímavá vnútorná výzdoba
* Pravoslávny chrám z 18. storočia s ikonovou výzdobou
* Bory vár – hrad v rôznych štýloch, množstvo obrazov a sôch

## Partnerské mestá

## Galéria

Image:Szekesfehervarcivertanlegi1.jpg
Image:Szent István székesegyház, Székesfehérvár, civertan légi2.jpg
Image:A Romkert légi felvétele, Székesfehérvár.jpg
Image:Szekesfehervarcivertanlegi4.jpg
Image:
Image:


## Referencie


## Iné projekty


Kategória:Mestá v Maďarsku
Kategória:Bývalé hlavné mestá
Boťany

**Boťany** môže byť:
* obec na Slovensku, pozri Boťany (okres Trebišov)
* obec v Maďarsku, pozri Boťany (Maďarsko)
Žurnál (film)

**Žurnál** (z  od *jour* – deň, z  od *dies* – deň) alebo **spravodajský film** je krátky mnohotematický film reportážneho (spravodajského) charakteru o aktuálnych udalostiach. Pôvodne bol premietaný v kinách pred celovečerným filmom, s nástupom televízneho vysielania sa začal uvádzať v televízii.

## Referencie

Kategória:Filmové žánre
Žurnál

**Žurnál** môže byť:
* v žurnalistike:
** staršie: denné noviny, denník, pozri denník (žurnalistika)
**zastarano: noviny
** denné spravodajstvo masmédií
** ilustrovaný časopis
**časopis
* aktuálna informácia
*zastarano: kniha pravidelných úradných záznamov
*v účtovníctve:  chronologická účtovná kniha, synonymum: denník pozri denník (účtovníctvo)
*slovenský spoločensko-politický týždenník (2007 – 2009), pozri Žurnál (týždenník)
*v kinematografii: spravodajské filmové periodikum, najčastejšie filmový týždenník, pozri žurnál (film)
* v informatike:
**zmenový denník v počítači, pozri pod žurnálovací súborový systém 
**prevádzkový denník (log)
*v lekárskom slangu: žurnálna služba (denná pohotovostná zdravotnícka služba)

## Referencie


## Pozri aj
* Rádiožurnál, spravodajská relácia Rádia Slovensko
Fear the Walking Dead

***Fear the Walking Dead*** je americký seriál, ktorý sa vysielal od 23. augusta 2015 do 19. novembra 2023 na americkej stanici AMC. Je to spin-off populárneho seriálu *[[Walking Dead|The Walking Dead]]*. Tvorcami seriálu sú Robert Kirkman a Dave Erickson, pričom Kirkman sa podieľal aj na seriáli *Walking Dead* a je tvorcom pôvodnej komiksovej predlohy. Ericksona od štvrtej série nahradili ako showrunneri Andrew Chambliss a Ian Goldberg.

Seriál sa vysiela na Slovensku zarovno s americkou premiérou na AMC o 3:00 ráno (pondelky).

## Dej
Seriál je zasadený do prostredia Los Angeles a neskôr v Mexiku a sleduje začiatky vypuknutia apokalypsy a kolaps civilizácie.

## Prehľad sérií
: Pozri aj *[[Zoznam častí seriálu Fear the Walking Dead]]*

Na Slovensku sa *Fear the Walking Dead* vysiela na lokálnej AMC, zarovno s americkou premiérou, t.j. o 3:00 ráno.

## Hlavné postavy

## Produkcia
V septembri 2013 stanica AMC potvrdila vývoj ďalšieho seriálu na štýl *[[Walking Dead]]*. V októbri 2014 bola objednananá pilotná epizóda napísaná Robertom Kirkmanom a Davom Ericksonom a zrežírovaná Adamom Davidsonom. Nakrúcanie pilotu prebehlo od začiatku roka 2015 do 6. februára 2015 v Los Angeles. 9. marca 2015 bolo oznámené, že prvá séria bude mať 6 častí a zároveň AMC objednala aj druhú sériu s počtom 15 častí. Zvyšných 5 častí prvej série sa začalo nakrúcať 11. mája 2015 vo Vancouveri. Druhá séria sa začala nakrúcať v decembri 2015 v Mexiku. V apríli 2016 bola potvrdená tretia séria s počtom 16 častí, ktorá sa začala nakrúcať 6. januára 2017 v Mexiku. 14. apríla 2017 stanica AMC potvrdila štvrtú sériu, v ktorej showrunnera Davida Ericksona vystriedajú Andrew Chambliss a Ian Goldberg. Taktiež Scott M. Gimple, showrunner seriálu *[[Walking Dead]]*, sa stane výkonným producentom *Fear the Walking Dead*.

## Referencie

Kategória:Televízne seriály USA
Kategória:Televízne seriály z roku 2015
Kategória:Televízne seriály AMC
Hundertwasserhaus

thumb|Hundertwasserhaus
**Hundertwasserhaus** (od roku 2010 oficiálne *Hundertwasser-Krawinahaus*) vo  Viedni je jedným z najznámejších diel architekta, maliara a sochára Friedensreicha Hundertwassera. Spolu s ním sa na návrhoch podieľal architekt Josef Krawina a Peter Pelikan. Pôvodnou funkciou domu bolo ubytovanie sociálne slabších ľudí, nakoniec je skôr turistickou atrakciou. Viedeň sa ňou môže pýšiť od roku 1985, kedy bola dokončená.

## Popis stavby
Vzhľad Hundertwasserovho domu je odrazom jeho celoživotných tvrdení a myšlienok. Neobsahuje teda rovné, alebo dokonca nejakým spôsobom pravidelné línie. Fasáda obsahuje množstvo pestrých farieb a dom je ako zvonku tak vnútri porastený zeleňou.


 Wien - Hundertwasserhaus (03).JPG
 Wien - Hundertwasserhaus (01).JPG
 Wien - Hundertwasserhaus (02).JPG
 Wiedeń, Dom Hundertwassera(4).jpg
 Hundertwasserwiendetail.jpg
 Haus Hundertwasser 01.jpg
 A-Wien-Hundertw-Hs-4.JPG


## Iné projekty

## Externé odkazy
* Stránka Hundertwasserhaus
* Stránka Hundertwasser Stiftung 
* 20 Jahre Hundertwasser Haus Wien 

## Zdroj

Kategória:Stavby vo Viedni
Kategória:Architektúra z 1985
Kategória:Expresionistická architektúra
Guanacaste (UNESCO)

**Área de conservación de Guanacaste** (v slovenčine voľne *"Chránená oblasť Guanacaste"*) je súhrnné pomenovanie pre niekoľko chránených území na severovýchode Kostariky ležiacich v provinciách Guanacaste a Alajuela. 

Jedná sa o zoskupenie niekoľkých rôznych územia, v ktorých panujú rôzne prírodné podmienky. Ako celok je Guanacaste jednou z najmenej ľudskou činnosťou dotknutých oblastí v Kostarike a aj preto je od roku 1999 zapísaná na zoznam svetového dedičstva UNESCO.  Ochrana sa vzťahuje tak na pevninu, tak aj okolité more. Sú tu zastúpené ekosystémy pobrežných močiarov s mangrovníkovými porastami, savany, suchý tropický les, tropický dažďový les aj tropická vegetácia rastúca v horských podmienkach. Celková rozloha územia je 147 000ha, z toho je 104 000ha pevniny a 43 000ha vodných plôch. 

Kostarické národné parky zahrnuté do Área de conservación de Guanacaste:
* Parque Nacional Guanacaste - 33 780 ha
* Parque Nacional Santa Rosa - 38 674 ha
* Parque Nacional Volcán Rincón de la Vieja - 14 161 ha

## Flóra

File:Cattleya skinneri0.jpg|Guarianthe skinneri
File:Árbol de Guancaste.jpg|Enterolobium cyclocarpum
File:Leaves I IMG 8668.jpg|Swietenia macrophylla


## Fauna

Súbor:Capuchin Costa Rica.jpg| Malpa kapucínska
File:Black Spiny-tailed Iguana-27527.jpg|Ctenosaura similis
File:Aulacorhynchus_prasinus_-perching_on_branch-8a.jpg| Aulacorhynchus prasinus
File:WhitetailedDeerFawn.jpg|Odocoileus virginianus


## Externé odkazy
* Área de conservación de Guanacaste
* Stránka UNESCO

## Zdroj

Kategória:Chránené územia v Kostarike
Kategória:Lokality Svetového dedičstva v Kostarike
Daippos

**Daippos** (*Daippos*) môže byť:
* olympijský víťaz v 7. stor. pred Kr., pozri Daippos z Krotónu
* grécky sochár v 3. stor. pred Kr., pozri Daippos zo Sikyónu
Salvador Sánchez Cerén

**Salvador Sánchez Cerén** (* 18. jún 1944, Quezaltepeque, Salvádor) je bývalý salvádorský pedagóg, povstalecký veliteľ a politik, ktorý bol od roku 2014 do roku 2019 salvádorský prezident.

Narodil sa v chudobnej mnohopočetnej rodine (mal jedenásť súrodencov). Stal sa učiteľom a už od mladosti sa zapájal do politického aktivizmu. V 70. rokoch sa pripojil k povstaleckej organizácii *Ľudové oslobodzovacie sily Farabunda Martího (FPL)*, z ktorého sa neskôr vyvinulo významné guerillové hnutie Front národného oslobodenia Farabunda Martího (FMLN). Počas salvádorskej občianskej vojny sa stal jedným z najvyšších veliteľov tohto hnutia a vystupoval pod pseudonymom *comandante Leonel González*. Po vojne sa zapojil do demokratizačného procesu a ostal významným politickým predstaviteľom hnutia FMLN. V rokoch 20092014 bol viceprezidentom prezidenta Mauricia Funesa a vo voľbách v roku 2014 ho nahradil ako hľavný kandidát FMLN za prezidenta. Voľby zo ziskom 50.11% hlasov vyhral.

## Referencie

Kategória:Prezidenti Salvádora
Kategória:Salvádorskí politici
Luftwaffe

**Luftwaffe** (doslova: *Vzdušná zbraň*) môže byť:
* vojenské letectvo nacistického Nemecka (1935 – 1945), pozri Luftwaffe (Wehrmacht)
* vzdušné sily Nemeckej spolkovej republiky (1956 – súčasnosť), pozri Luftwaffe (Bundeswehr)

## Poznámky
10cc

**10cc** sú anglická art rocková kapela, ktorá dosiahla vrchol svojho komerčného úspechu v 70. rokoch 20. storočia. Vo svojich začiatkoch táto skupina pozostávala zo štyroch hudobníkov, Grahama Gouldmana, Erica Stewarta, Kevina Godleya a Lola Cremea, ktorí spolu tri roky komponovali a nahrávali, než sa v roku 1972 rozhodli dať si spoločný názov „10cc“.

Vo väčšine prípadov nahrávok tejto kapely participovali dve dvojice ich členov. Jedna, Stewart/ Gouldman, komponovala komerčné dielka a druhá, Godley/ Creme, skladala experimentálnu a na umeleckú školu/ či filmovú kompozičnú techniku zameranú hudobnú tvorbu. Obidve dvojice sa ale nikdy nevyhýbali textovo obratným, rôznorodým piesňam. Každý člen kapely 10cc bol multi inštrumentalista, spevák, skladateľ a producent. Ani vzájomná výmena pri spolupráci na skladaní medzi nimi nebola výnimkou. Potom, ako Godley a Creme v roku 1976 od kapely odišli, kreatívnymi vedúcimi kapely 10cc zostali Gouldman a Stewart. V roku 1996 od skupiny odišiel aj Stewart a Gouldman ďalej pokračuje ako líder dodnes ako líder koncertnej zostavy kapely 10cc.

Skupina 10cc mala svoje vlastné nahrávacie štúdiá nazvané Strawberry Studios (North – v Stockporte) a Strawberry Studios (South – v Dorkingu), kde produkovala väčšinu svojich hudobných nahrávok. Nahrávacím technikom kapely bol Stewart.

## Členovia skupiny
;Súčasní členovia
* Graham Gouldman – basová gitara, spev (19721983, 19911995, 1999súčasnosť)
* Paul Burgess – bicie nástroje (19761983, 1999súčasnosť; touring member19731976)
* Rick Fenn – gitara, spev (19771983, 19931995, 1999súčasnosť)
* Mike Stevens – klávesy, spev (1999súčasnosť)
* Mick Wilson – gitara, perkusie, spev (1999súčasnosť)
;Bývalí členovia
* Eric Stewart – gitara, klávesy, spev (19721983, 19911995)
* Lol Creme – gitara, klávesy, spev (19721976, 19911993)
* Kevin Godley – bicie nástroje, spev (19721976, 19911993)
* Stuart Tosh – bicie nástroje, spev (19771983, 19931995)
* Tony O'Malley – klávesy, spev (19771978)
* Duncan Mackay – klávesy, spev (19781981)
* Vic Emerson – klávesy (19811983)
* Jamie Lane – bicie nástroje (1983)
* Steve Piggot – klávesy (19931995)
* Gary Wallis – bicie nástroje (19931995)
* Geoff Dunn – bicie nástroje (1995)
* Alan Park – klávesy (1995)
* Keith Hayman – klávesy, spev (20062011)

## Diskografia
* 1973: *[[10cc (album)|10cc]]*
* 1974: *[[Sheet Music (album)|Sheet Music]]*
* 1975: *[[The Original Soundtrack]]*
* 1976: *[[How Dare You! (album)|How Dare You!]]*
* 1977: *[[Deceptive Bends]]*
* 1978: *[[Bloody Tourists]]*
* 1980: *[[Look Hear?]]*
* 1981: *[[Ten Out of 10]]*
* 1983: *[[Windows in the Jungle]]*
* 1992: *[[...Meanwhile]]*
* 1995: *[[Mirror Mirror (10cc)|Mirror Mirror]]*

## Referencie

## Iné projekty

## Zdroj

Kategória:Anglické rockové hudobné skupiny
Kokosový ostrov

**Kokosový ostrov** () je ostrov v Pacifiku, ktorý sa nachádza približne  od kostarického pobrežia. Administratívne je súčasťou provincie Puntarenas. Prvý Európan, ktorý objavil ostrov, bol v roku 1526 Juan Cabezas. Jediné ľudské osídlenie ostrova je stanica Guardaparques Wafer, ktorý sa nachádza na severe ostrova v zátoke Bahía Wafer.

Celý ostrov spolu s okolitým morom je súčasťou *Národného parku Kokosový ostrov*.

## Národný park Kokosový ostrov
Národný park tu bol zriadený kvôli unikátnej faune a flóre ako na samotnom ostrove, tak v okolitých vodách. Park má rozlohu , z toho ostrov zaberá „iba“ .

Kokosový ostrov je jediný ostrov vo východnom Pacifiku, ktorý je porastený tropickým dažďovým lesom, navyše v najvyšších častiach ostrova rastie aj hmlistý les. Vznikol vulkanickou činnosťou, leží na Kokosovej tektonickej platni. Pre svoju geografickú odľahlosť od amerického kontinentu sa na ostrove vyvinulo mnoho endemitov (70 endemických druhov rastlín, 64 druhov hmyzu). Oceán okolo ostrova je domovom mnohých rýb, veľrýb a koralov.

V roku 1997 bol národný park zapísaný na zoznam svetového dedičstva UNESCO.

## Galéria

Image:A gorgeous waterfall on isla del coco.jpg|pobrežie ostrova
Image:Isla del coco.jpg|celkový pohľad na ostrov
Image:Orthographic projection centred over Cocos Island.png|lokalizácia ostrova


## Referencie


## Literatúra
* PLATT, Cameron; WRIGHT, John. *Ostrovy pokladů: Úchvatný svět pirátů, ukrytých pokladů a jejich hledačů*. Praha: Columbus, 1995. ISBN 80-901727-8-4.

## Iné projekty

## Externé odkazy
* Kokosový ostrov na www.worldwildlife.org
* Kokosový ostrov na www.nationalgeographic.com
* Stránka UNESCO

## Zdroj

Kategória:Národné parky v Kostarike
Kategória:Ostrovy Tichého oceánu
Kategória:Lokality Svetového dedičstva v Kostarike
Kamenné gule v Kostarike

**Kamenné gule v Kostarike** je súhrnný názov viac ako 500 gulí nachádzajúcich sa predovšetkým na juhu Kostariky (provincia Guanacaste) v aluviálnom údolí Diquís a na ostrove Isla del Caño. Ich jedinečnosť v celosvetovom meradle spočíva v ich počte, veľkosti i dokonalom tvare. 

Význam a spôsob vzniku gulí zostavá do súčasnosti nezodpovedanou otázkou. Vrstva sedimentu, v ktorom boli gule nájdené, ich ochránila pred poškodením, krádežou či rabovaním, ktoré postihli väčšinu kostarických archeologických nálezísk. Mnoho z gulí sa nachádza v súkromných zbierkach a múzeách po celom svete. Rozmery jednotlivých gulí sa pohybujú od 10 cm až k 2,57 m a váhou až 16 ton. Väčšina je tvorená z granodioritu, gabra a niektoré z vápenca. Gule boli objavené v 30. rokoch 20. storočia, kedy firma United Fruit Company zakladala plantáže banánovníka na juhu Kostariky.

V roku 2014 boli lokality s náleziskami kamenných gúľ zapísané na zoznam svetového dedičstva UNESCO. Jedná sa o štyri náleziská o súhrnnej rozlohe 25 ha. Archeologické náleziská sú považované za unikátne príklady sociálneho, ekonomického a politického systému ľudskej spoločnosti, ktorá tu žila v období cca 500 až 1 500 nášho letopočtu (tzv. Predkolumbovské obdobie). Pozostávajú z umelo vytvorených násypov, spevnených plôch, pohrebísk a predovšetkým vyššie zmienených kamenných gúľ.

## Galéria

|kamenné gule
File:Stone spheres of Costa Rica. Museo Nacional.jpg|gule v Kostarickom národnom múzeu
File:Parque de las Esferas de Costa Rica.JPG|gule v Parque de las Esferas


## Iné projekty

## Externé odkazy
* Stránka UNESCO
* 

## Zdroj

Kategória:Megality
Kategória:Lokality Svetového dedičstva v Kostarike
Gentile Bellini

thumb|Madonna s dieťaťom na tróne (Národná galéria, Londýn)
**Gentile Bellini** (* 1429, Benátky, Taliansko† 23. február 1507, tamže) bol taliansky renesančný maliar.

## Životopis
Narodil sa v slávnej benátskej maliarskej rodine – presláveným maliarom bol jeho otec Jacopo Bellini aj jeho mladší brat Giovanni Bellini. Maľovať sa teda Gentile naučil v dielni svojho otca.

Už ako mladý sa stal vyhľadávaným portrétistom. Maľoval portréty mnohých benátskych dóžov a roku 1474 bol nakoniec menovaný oficiálnym dvorným portrétistom. Roku 1479 bol vyslaný benátskym štátom do Konštantínopolu ako maliar na dvor tureckého sultána Mehmeda II. Vytvoril tu rad portrétov (portrét samotného sultána je dnes v londýnskej Národnej galérii) a celá misia mala aj diplomatický význam, mala posilniť dobré vzťahy medzi Benátkami a Tureckou ríšou. Do Talianska sa Bellini vrátil bohatý a s tureckým titulom "bey", teda knieža. Pobyt v Turecku ovplyvnil aj jeho maliarsky štýl, nasal do seba turecké vplyvy a tradície maľby.

Väčšinu svojich diel vytvoril priamo pre benátsky Dóžov palác, ktorý však v roku 1579 vyhorel a do dnešných dní sa tak zachoval len zlomok Belliniho diela.

## Referencie


## Iné projekty

## Externé odkazy
* Heslo na Artmuseum.cz 
* Heslo v encyklopédii Britannica
* [Heslo v encyklopédii Treccani](http://www.treccani.it/enciclopedia/gentile-bellini_(Dizionario-Biografico)/)
* Bellini na Web Gallery of Art

## Zdroj

Kategória:Talianski maliari
Kategória:Renesanční maliari
Kategória:Narodenia v 1429
Kategória:Úmrtia 23. februára
Kategória:Úmrtia v 1507
Kategória:Osobnosti z Benátok
Mikión z Boiótie

**Mikión** (*Mikión*) bol v roku 196 pred Kr. víťaz olympijských hier v behu na jedno stadion.

Mikión z Boiótie zvíťazil na 146. hrách v Olympii v behu na jedno stadion. Na olympijských hrách sa beh na jedno stadion (192,27 metra) zaviedol už na prvých hrách, t. j. v roku 776 pred Kr. a zostal jedinou disciplínou do roku 720 pred Kr., keď do programu hier zaradili aj beh na dve stadiá. Beh na jedno stadion sa ale aj po zavedení ďalších súťažných disciplín vždy považoval za hlavné preteky. Menom jeho víťaza sa označovala celá olympiáda.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Livada

**Livada** môže byť:

* sídlo v Rumunsku:
** mesto v Satumarskej župe, pozri Livada (mesto)
** obec v Aradskej župe, pozri Livada (obec v Rumunsku)
Livada (mesto)

**Livada** (, , pôvodne *Șarchiuz*) je mesto v Satumarskej župe v Rumunsku. Štatút mesta sídlo získalo 21. júla 2006.

## Demografia

## Turisticky atraktívne lokality
* *Kaštieľ rodiny Vecsey*, postavený v roku 1760, pekný príklad miestnej barokovej architektúry
* *Gotický kalvinistický kostol*, postavený v roku 1457
* *Gréckokatolícky kostol*

## Zdroj

Kategória:Mestá v Rumunsku
Kategória:Mestá v Satumarskej župe
Meteorologický brífing

**Meteorologický brífing** (iné názvy: **ústny výklad meteorologických podmienok**, **meteorologický ústny výklad**, staršie **meteorologický briefing**; z ) je konzultácia posádky lietadla alebo člena posádky spravidla na pracovisku leteckej meteorologickej služby o aktuálnych, očakávaných i s nízkou pravdepodobnosťou očakávaných meteorologických podmienkach v priestore zamýšľaného letu. Účelom je podať kapitánovi lietadla všetky potrebné meteorologické informácie pred vzletom, napr. na nakalibrovanie altimetra (podľa aktuálneho atmosférického tlaku na úrovni hladiny mora) atď.

## Poznámky


## Referencie

Kategória:Letectvo
Kategória:Meteorológia
Sad (poľnohospodárstvo)

[thumb|Jabloňový sad v [Životice (Havířov)|Životiciach pri Havířove]]
**Sad** je vo svojom pôvodnom význame špecializovaná výsadba drevín (niekedy záhrada), ktorá je primárne prispôsobená na pestovanie ovocných stromov a kríkov. Môže byť zameraná na produkciu ovocia. Sady môžu mať svoju okrasnú, estetickú a rekreačnú funkciu a môžu byť takejto formy upravené aj okrasné parky. Takúto úpravu ovocných sadov ako ozdobných „ovocných záhrad“ presadzovala napríklad Gertrude Jekyllová na začiatku 20. storočia.

Záhradník, ktorý sa stará o ovocný sad je podľa odbornosti ovocinár, avšak môže byť nazývaný aj sadár. Sadár môže byť často nazývaný aj drobný pestovateľ ovocia. V súčasnom modernom ovocinárstve sa termín sadárstvo nepoužíva. Odbor ľudskej činnosti zaoberajúci sa starostlivosťou o sady sa potom nazýva ovocinárstvo.

Sady majú v krajine (v extraviláne aj v intraviláne) vplyv na ekológiu a tiež významnú krajinotvornú funkciu, ktorá môže byť veľmi rôzna (negatívna aj pozitívna), podľa spôsobu údržby.

## Referencie


## Iné projekty

## Zdroj

Kategória:Záhradníctvo
Alexandrinské divadlo

náhľad|Alexandrinské divadlo
**Alexandrinské divadlo** () alebo aj **Leningradské štátne akademické divadlo drámy A. S. Puškina** () je divadlo v Petrohrade. Je to najstaršie ruské divadlo, jeho počiatky resp. založenie sa datuje od roku 1756. Bolo pomenované na počesť Alexandry Fjodorovnej, manželky ruského cára Mikuláša I.

Budova divadla bola postavená až v rokoch 1828-1832 v empirickom slohu pre cársky herecký súbor z Petrohradu (vznik roku 1856). Jej autorom bol architekt Carlo Rossi. Divadlo bolo otvorené 31. augusta (12. september) 1832. Dnes stavba spadá pod UNESCO a v rokoch 2005-2006 prešla kompletnou rekonštrukciou. Znovuotvorenie sa konalo 30. augusta 2006 pri príležitosti osláv 250. výročia divadla. 

Alexander Miroslavovič Malich je menovaný riaditeľom od roku 2024. Divadlo má dve pobočky – v Pskovskej oblasti a v Moskve.

Na divadelných doskách sa hrávajú činoherné, operné a baletné vystúpenia. V osemdesiatych rokoch 19. storočia sa hrali výlučne len drámy, tragédie.

## Externé odkazy
Oficiálne stránky divadla

## Zdroje
*www.alexandrinsky.ru
*

Kategória:Divadlá v Rusku
Kategória:Organizácie založené v 1756
Kategória:Stavby v Petrohrade
Kategória:Kultúra v Petrohrade
Majstrovstvá Európy v americkom futbale žien 2015

**Majstrovstvá Európy v americkom futbale žien 2019** boli 1. majstrovstvá Európy v americkom futbale žien, ktoré organizuje IFAF Europe. Konali sa od 2.8. augusta 2015 v Granade, v Španielsku, za účasti 6 tímov. Dejiskom zápasov bol štadión Estadio Maracena s umelou trávou a s kapacitou 2 500 divákov. Titul získalo , ktoré vo finálovom zápase zvíťazilo nad .

## Kvalifikácia

;Kvalifikácia

## Výsledky
### Základné skupiny
#### Skupina A

#### Skupina B

### Play off
#### Stretnutie o 5. miesto

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka IFAF Europe 
* Oficiálna stránka Španielskej federácie amerického futbalu 
* ME žien na stránke football-aktuell.de 
* 

## Zdroj
* ME 2015 na stránke IFAF Europe 
* Informačný buletín ME 2015  /

Ženy
Kategória:Americký futbal v 2015
Americký futbal
Kategória:2015 v Španielsku
Kategória:Šport v Granade
Livada (obec v Rumunsku)

**Livada** (, ) je obec v župe Arad v Rumunsku. Skladá sa z dvoch dedín: Livada (sídlo obce) a Sânleani. Slovo „Livadă“ znamená po rumunsky „sad“. Toto slovo nájdeme aj v nemeckom a maďarskom pomenovaní obce.

## Demografia

## Zdroj

Kategória:Obce v Aradskej župe v Rumunsku
Șiria

**Șiria**, (známa skôr pod maďarským názvom *Világos*, , ľudovo *Cetatea luminată*doslova „hrad svetla“) je obec v župe Arad v Rumunsku. Skladá sa z troch dedín: Galșa, Mâsca a Șiria (sídlo obce). Obec je známa ''bitkou pri Világoši'', ktorá sa neďaleko odohrala, a ktorá znamenala konečnú porážku maďarskej revolúcie. V obci sa nachádza ruina stredovekého hradu.

## Demografia

## Turisticky atraktívne lokality
* *Hrad Șiria* spomínaný po prvýkrát v 13. storočí
* *Kaštieľ rodiny Bohuş*, neoklasicistický kaštieľ z 19. storočia
* *Kostol sv. Michala Archanjela* z rokov 17001750
* *Kostol Nanebovzatia Panny Márie* z roku 1746 v dedine Galşa
* *Kaštieľ* v obci Galşa z 18. storočia, v barokovom štýle s prvkami neoklasicizmu

## Zdroj

Kategória:Obce v Aradskej župe v Rumunsku